Kīlauea

Kīlauea je jedan od pet vulkana havajskih ostrva. Kīlauea u prevodu znači "mnogo izbacivati", a što se odnosi na njegove česte izljeve lave. Jedan je od najaktivnijih štitastih i turistički najposjećenijih vulkana na Zemlji.

 Geologija 
Dugi periodi eksplozivnih (u kojima dominira tefra) i efuzivnih (u kojima dominira protok lave) smjenjivali su se u Kilauei u posljednjih 2500 godina. Naučnici su zaključili da je stil erupcije određen količinom magme koja se dovodi u vulkan. Kada je zaliha magme velika, kaldera na vrhu ispunjava i hrani voluminozne tokove lave iz otvora vrha i zona rasjeda. Kada zalihe magme opadnu, kaldera se urušava. Kada je pod kaldere dovoljno dubok da se nalazi na ili blizu dna (oko 500 m (1640 ft) dublje nego što je sada), voda može prodrijeti u ventilacijski otvor i izazvati eksplozije pare. Na kraju, zaliha magme se povećava i efuzivne erupcije dominiraju jer mnogi tokovi lave ispunjavaju kalderu i izbijaju iz zona rasjeda (rascjepa).

 Erupcije 
Erupcije su česte, a zapisi o tome sežu do 1820. godine. Jedna od najspektakularnijih erupcija Kīlauea desila se 1959. godine kada je lava izbacivana gotovo 580 metara u zrak. Od 1983. godine vrela crvena lava izlazi gotovo neprestano. Svojim erupcijama Kīlauea je uništila tri priobalna grada ali je svojim izlijevanjem u okean stvorila stotine hektara nove zemlje.Vulkanska lava stvorila novu teritoriju Jedna od tih erupcija je 1990. godine ribarski gradić Kalapana prekrila desetometarskim slojem lave. Samo nekoliko građevina je ostalo sačuvano.

 Sastav 
Oko 90% površine Kīlauea čine izljevi lave mlađi od 1.000 godina; dok je oko 70% te površine mlađe od 600 godina. Samo u 20. vijeku bilo je 45 registrovanih erupcija.
mini|desno|Izlijevanje lave u okean (GIF)

 Reference 

 Vanjski linkovi 

 Hawaiian Volcano Observatory's Kīlauea website  	 
 Hawaiian Volcano Observatory's Kīlauea eruption update website (updated daily) 	 
 Global Volcanism Program  	 
 Hawai okinai Volcanoes National Park website

Kategorija:Vulkani na Havajima
Kategorija:Planine na Havajima
Kategorija:Poligenetski vulkani
Kategorija:Aktivni vulkani
Kategorija:Nacionalni parkovi na Havajima
Kategorija:Štitasti vulkani
Kategorija:Zaštićena područja osnovana 2006.
Kategorija:VEI-4 vulkani